Syyskokous tiistaina 25.10.2022 klo 15.15 alkaen

Paikka: Lapunmäen koulun opettajien huone

Läsnä: Olli Pöyhönen, Tuovi Liimatainen, Pauliina Oittinen, Riikka Kokko, Elina Pasanen ja etäyhteydellä Teamsissä Anna Hakkarainen, Petri Karjalainen ja Saija Ylikotila

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen



Olli Pöyhönen avasi kokouksen klo 15:20.

1. Kokouksen puheenjohtajan valinta

Valittiin puheenjohtajaksi Olli Pöyhönen.

1. Kokouksen sihteerin valinta

Valittiin sihteeriksi Elina Pasanen.

1. Pöytäkirjantarkastajien ja ääntenlaskijoiden valinta

Valittiin Pauliina Oittinen ja Riikka Kokko.

1. Kokouksen laillisuuden ja päätösvaltaisuuden toteaminen

Yhdistyksen sääntöjen mukaan kutsu varsinaiseen kokoukseen on toimitettava vähintään 10 päivää ennen kokousta yhdistyksen jäsenille lähetettävillä kirjeillä tai sähköpostitse tai työpaikkojen ilmoitustauluille asetetuilla ilmoituksilla.

Syyskokous on pidettävä sääntöjen 13 §:n mukaan syys-lokakuussa.

Säännöissä ei ole mainintaa päätösvaltaisuuteen tarvittavasta läsnä olevien määrästä.

Kokouskutsut on lähetetty 14.10.2022. Todettiin kokous lailliseksi ja päätösvaltaiseksi.

1. Kokouksen esityslistan hyväksyminen

Esityslista hyväksyttiin.

**II VARSINAISET KOKOUSASIAT**

1. Hallituksen esitys vuoden 2023 toimintasuunnitelmaksi

Sihteeri Elina Pasanen esitteli hallituksen valmisteleman toimintasuunnitelman vuodelle 2023. (liite 1)

Päätös: Toimintasuunnitelma hyväksyttiin.

1. Hallituksen esitys vuoden 2023 talousarvioksi

Puheenjohtaja Olli Pöyhönen esitteli hallituksen valmisteleman talousarvion vuodelle 2023. (liite 2)

Päätös: Talousarvio hyväksyttiin.

1. Yhdistyksen puheenjohtajan, sihteerin ja yhteysopettajan vuosipalkkioiden sekä hallituksen jäsenten kokouspalkkioiden määrääminen vuodelle 2023.

Hallituksen jäsenten kokouspalkkio on 20 euroa/kokous. Puheenjohtajan vuosipalkkio edellisenä vuonna oli 400 euroa, sihteerin 600 euroa. Vuoden 2021 syyskokouksessa päätettiin, että mikäli saadaan yhteysopettaja valittua palkkiot ovat: puheenjohtaja 350€, sihteeri 500€ ja yhteysopettaja 150€.

Kevätkokouksessa 28.3.2022 Anna Hakkarainen valittiin yhteysopettajaksi.

Päätös: Maksetaan vuoden 2022 palkkiot edellisen syyskokouksen päätöksen mukaisesti eli puheenjohtaja 350€, sihteeri 500€ ja 150€. Kokouspalkkiota hallituksen jäsenille korotetaan kymmenellä eurolla, joten vuoden 2023 kokouspalkkio hallituksen jäsenille on 30€ / kokous.

1. Jäsenmaksun suuruudesta ja kantotavasta päättäminen

Päätös: Jäsenmaksut peritään edelleen valtakunnallisen prosentin mukaan ja kantotapa on keskitetty.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

Päätös: Matkakorvaukset maksetaan edelleen entiseen tapaan.

1. Hallituksen jäsenten ja varajäsenten valinta kahdeksi seuraavaksi toimintakaudeksi 2023-2024.

Hallituksen jäsenen ja varajäsenen toimikausi on kaksi kalenterivuotta. Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa (16 §).

Hallituskokoonpano vuosille 2022 ja 2023 valittiin syyskokouksessa 2021:

Elina Pasanen (Juho Salonen), sihteeri

Tuija Raatikainen (Sinikka Olkola)

Pauliina Oittinen (Tiina Vaskelainen)

Tuovi Liimatainen (Marika Järvikallio)

Anna Hakkarainen (Maria Tourunen)

Saija Ylikotila (Virpi Salo)

Erovuorossa tässä syyskokouksessa ovat Pauliina Oittinen (Tiina Vaskelainen), Tuovi Liimatainen (Marika Järvikallio) ja Saija Ylikotila (Virpi Salo).

Päätös: erovuoroiset valittiin jatkamaan hallituksessa edelleen kaudet 2023 ja 2024.

1. Kokousedustajan valinta vuodelle 2023

Paikallisyhdistyksellä on varajäsenyys OAJ Keski-Suomessa.

Päätös: Yhdistyksen kokousedustajaksi OAJ Keski-Suomen kokouksiin valittiin Olli Pöyhönen.

1. Toiminnantarkastajien valinta vuodelle 2023

Aiemmin yhdistyksen toiminnan on vuosittain tarkastanut kaksi toiminnan tarkastajaa. Keskustelun jälkeen päätettiin, että valitaan yksi toiminnantarkastaja ja yksi varatoiminnantarkastaja.

Päätös: Toiminnantarkastajaksi valittiin Tero Mäkinen ja varahenkilöksi Päivi Minkkinen.

1. Yhdistyksen koollekutsumistavasta päättäminen

Päätös: Koollekutsuminen tapahtuu ensisijaisesti sähköpostitse konnevesi.fi-sähköpostilla.

1. Muut asiat

* Pikkujoulut / yhdistyksen joululahja jäsenille
  + Keskusteltiin pikkujouluista ja päätettiin varata paikkoja Laukaan Tupaswillan ja Kanavateatterin teatteripakettiin pe 25.11.2022 (45€/ruoka+ teatteri). Yhdistyksen jäsenille ilmainen, muut osallistujat omakustanteisesti. Omilla kyydeillä. Valittiin Tuovi Liimatainen hoitamaan varausta Tupaswillaan ja Kanavateatteriin, ja sihteeri vastaanottamaan ilmoittautumiset.
* Sivistyslautakunnan ja sivistystoimenjohtajan tapaaminen
  + Keskusteltiin sivistyslautakunnan ja sivistystoimenjohtajan kutsumisesta vierailulle Lapunmäelle. Edellisen kevään kahvihetki ja keskustelu onnistui mukavasti. Valittiin Elina Pasanen ja Tuovi Liimatainen selvittämään aikataulua tammi-helmikuulle, ja kutsua kunnanhallituksen jäsenet mukaan myös.
* Majoituskulujen korvaaminen koulutuksissa
  + Päätettiin, että myös työsuojeluvaltuutetulle hyvitetään erotus yhden hengen huoneen maksusta yöpyessä työsuojeluvaltuutetun tehtävään liittyvissä koulutuksissa.
* Luottamusmiesvaalit ovat tulossa keväällä 2023. Keskusteltiin vaalien ehdokasasettelusta ja riittävän ehdokasmäärän tärkeydestä. Uusi luottamusmieskausi alkaa 1.8.2023. Kausi kestää 3 vuotta.

1. Kokouksen päättäminen

Puheenjohtaja päätti kokouksen klo 16.33.

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olli Pöyhönen, puheenjohtaja Elina Pasanen, sihteeri

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pauliina Oittinen Riikka Kokko